મળતી વિગતો અનુસાર વાંસખિલીયા ગામનાં મનિષભાઈ ઉર્ફે ભલો ચંદુભાઈ પટેલએ પોતાની પત્ની પર શારીરીક માનસિક ત્રાસ ગુજારી દહેજની માંગણી કરતા આજથી ૧૦વર્ષ પૂર્વે તેની પત્નીએ આણંદ મહિલા પોલીસ મથકે ફરીયાદ નોંધાવતા મનિષ ઉર્ફે ભલો પોલીસની ધરપકડથી બચવા માટે સિંગાપુર ભાગી ગયો હતો,જે થોડા દિવસો પૂર્વે સીંગાપુરથી પરત વાંસખિલીયા ગામે આવ્યો હોવાનું તેમજ હાલમાં વસો તાલુકાનાં રૂણ ગામે પોતાની બહેનનાં ધરે હોવાની બાતમી પોલીસને મળતા આણંદની પેરોલફર્લો સ્કવોર્ડએ આજે રૂણ ગામેથી આરોપી મનિષ ઉર્ફે ભલો ચંદુભાઈ પટેલને ઝડપી પાડી તેની અટકાયત કરી વધુ તપાસ અર્થે સાંજનાં સુમારે આણંદ મહિલા પોલીસને હવાલે કરતા મહિલા પોલીસે તેની ધરપકડ કરી વધુ તપાસ હાથ ધરી છે.